section_heading: Regularni dio
paragraph_text: Regularna sezona NBA lige počinje u jesen, obično krajem listopada ili početkom studenog, a u njoj svaki klub igra 82 utakmice jednako raspoređene na domaće i gostujuće. Liga se dijeli na istočnu i zapadnu konferenciju, a svaku čini 15 klubova podijeljenih u tri divizije. Jedna momčad u regularnoj sezoni četiri puta igra sa svakim protivnikom iz iste divizije (16 utakmica), tri do četiri puta sa svakim protivnikom iz ostale dvije divizije u istoj konferenciji (36 utakmica) i po dva puta sa svakim protivnikom iz druge konferencije (30 utakmica).